Het sijn comen in rechte voir meye en scepen van loeven gielijs boegaerts ende
mgriete boegaerts sijn zuster kijnde henrix wijlen boegaerts in deen zijde en
huyghe thonijs als man en momboir jouffr jehannen mertz die te voren
te mane gehadt hadde henricken zuerbroeck in dande alse vand hofstad
met eenen wate d inne geleghen met allen sijnen toebehoirten
houden v dachmale luttel min oft meer geleghen inde prochie
van sinte peeters woluwe tusschen de goede ghijsbrechts
wijlen taye op deen zijde en de goede des cloesters vande roeden
cloeste in dand zijde van welken goeden de voirscr huyghe dede lese
een guedinghe die gheschiet was inde jare van xxxviii uut
eenen beleyde dat bekindt hadde henrick van zuerbroeck eene gehete
jan de cortte duut de voirscr joffr johanne gegoedt en geerft
was in alle derflijke goede henrix van zuerbroeck Begheren
en versueken inde macht van sijnd guedinghen gehouden te
te wordde Nae welken versueke de voirscr gielijs en mgriete boegts
sijn zuster een aensprake deden seggende dat een geheten henrick
wijlen boegaert en mgriete van attenvoerde sijn wijff dese goede
besaten en hanteerde alse hue ppre erve ov xxx jair mn en daghe
en dat de voirscr mgriete dvoe uutsterff als uut huen erve
en de voirscr henrick dinne bleeff sittende als een tochte en alsoe
duut gestorve es en dat nae de doot van hen die goede comen
en verschenen sijn opden voirscr gielijse en mgriete huen wettighe
kijndn die oeck nae de doot van huen vader en moed dese goede
peysselijck beseten en gepossessert hebben ongestoert toeh toesiende
costen en johanne sijnen wijve en henricken wijlen van zoerbroeck
want de selve henrick van zoerbroeck en henrick boegaerts dage
lijx gesamentlijken bij malcandn saten en verkeerde als late vande
voirscr hove inde banck vande selve hove en dat sij te weten
gielijs en mgriete wettighe kijnde sijn des voirscr wijlen henrix
boegaerts en mgrieten sijns wijfs gelijc sij dat en de voirgaende
poenten bieden te thoenen en bij te bringhen mett goed waerheit
hopen dome nae de possessie en hanteringhe die sij biede bij te